Alexei Navalny, politiku u kritiku prominenti tal-gvern Russu li kien vittma ta' attentat ta' qtil is-sena l-oħra, ġie arrestat hekk kif mar lura r-Russja nhar il-Ħadd. Navalny kien avvelenat b'Novichok, aġent kontra n-nervituri li kien ġie żviluppat f'faċilita statali Sovjetika li għadha topera taħt il-kontroll tal-gvern Russu. L-użu ta' Novichok jagħti indikazzjoni ċara tal-involviment tal-Kremlin, għalkemm il-gvern Russu qed jiċħad dan. Ġie trasferit f'Berlin – il-familjari ta' Navalny ma fdawx sptarijiet Russi – u rċieva trattament li salvalu ħajtu. Però Navalny nsista li ried imur lura f'pajjiżu, anke jekk il-gvern Russu kkonferma li se jfittex l-arrest tiegħu. Mijiet ta' sostenituri ta' Navalny marru fl-ajruport ta' Vnukovo f'Moska, fejn l-ajruplan kellu jinżel. Però l-ajruplan ġie devjat lejn l-ajruport ta' Sheremetyevo, fejn Navalny ġie arrestat. Kelliema għal Navalny, Kira Yarmysh, qalet li l-avvenimenti tal-lum urew kemm il-gvern Russu kien qed jibża minn Navalny.